Валына-Падольская монакліналь

Валына-Падольская монакліналь () — тэктанічная структура на паўднёвым захадзе Усходне-Еўрапейскай платформы на тэрыторыі Украіны. Разглядаецца як найбольшая структура Днястроўскага перыкратона.

Фундамент утвораны дарыфейскім комплексам крышталічных парод, залягае на глыбіні дзясяткаў—соцень метраў на поўначы і ўсходзе, пагружаючыся на 5—6 тысяч метраў на поўдні і захадзе. У гэтым жа напрамку ўзрастае і магутнасць асадачнага чахла, дасягаючы максімуму ў межах Валына-Аршанскага прагіну.

Вялікае значэнне маюць неатэктанічныя рухі, якія праяўляюцца ў фарміраванні сучаснага рэльефу Валынскага і Падольскага ўзвышшаў.

 Літаратура 
 Глушко В. В. Волино-Подільська монокліналь // Географічна енциклопедія України: у 3 т. / редколегія: О. М. Маринич (відпов. ред.) та ін. — К. : «Українська радянська енциклопедія» ім. М. П. Бажана, 1989. Т. 1. 

Катэгорыя:Тэктоніка Украіны
Катэгорыя:Усходне-Еўрапейская платформа